Downloaded from YTS.MX
Official YIFY movies site: YTS.MX
Οι καταδύσεις είναι για εμένα η ωραιότερη διασκέδαση.
Έξω από το νερό είμαι δυστυχισμένος.
Είναι σαν να έχεις γνωρίσει τον Παράδεισο,
και μετά να αναγκάστηκες να γυρίσεις στη Γη.
Είναι υπέροχο θέαμα.
Εντάξει.
-Καπετάνιε, αυτή είναι η Τζένιφερ. -Τζένιφερ.
Πώς είναι εκεί κάτω;
Λοιπόν...
Είναι φανταστικά.
Φανταστείτε να μην έχετε βάρος.
Φανταστείτε ότι είμαστε στον βυθό.
Απλώς θα αναπνέατε και θα επιπλέατε γύρω-γύρω.
Θα κινούσασταν έτσι, κολυμπώντας πάνω από τους μικρούς σας φίλους.
Είναι πανέμορφα.
Καπετάνιε, έχουμε μια ερώτηση εδώ.
Το στοιχείο του νερού με συναρπάζει.
Στον κόσμο όπου ζούμε, στη Γη, είμαστε δέσμιοι της βαρύτητας.
Στις καταδύσεις βάζεις μια φιάλη οξυγόνου στην πλάτη σου
και ξαφνικά μεταμορφώνεσαι σε αρχάγγελο.
Σε αρμονία με το ένα και μοναδικό νήμα
που ενώνει όλες τις μορφές ζωής του πλανήτη.
Είναι απελευθέρωση.
Περιγράφετε τον εαυτό σας ως μάρτυρα της αλλαγής.
Πότε αντιληφθήκατε για πρώτη φορά
ότι ο πλανήτης στον οποίο ζούμε αλλάζει;
Όταν οι φίλοι μου κι εγώ πρωτοξεκινήσαμε τις καταδύσεις,
το κάναμε για τον εαυτό μας. Για τη χαρά της ανακάλυψης.
Δείτε, βουτάνε!
Στάσου με τη σημαδούρα! Φάλκο, Πιλ, ετοιμαστείτε!
Σκέφτηκα ότι ήταν δουλειά μου να δείξω τι υπήρχε μέσα στη θάλασσα,
τις ομορφιές της...
ώστε οι άνθρωποι να την γνωρίσουν και να την αγαπήσουν.
Έπειτα αρχίσαμε να βλέπουμε ότι όσα είχαμε θαυμάσει
είχαν αρχίσει να καταστρέφονται.
Και είπαμε ότι έπρεπε να δράσουμε.
Θέλαμε να μπούμε στη μάχη.
Γιατί ο άνθρωπος προστατεύει μόνο αυτά που αγαπά.
Καλησπέρα σας.
Είμαι βέβαιος ότι αναγνωρίζετε το πρόσωπο στην οθόνη πίσω μου.
Είναι ο καπετάνιος Ζακ-Υβ Κουστώ.
Η ΟΔΥΣΣΕΙΑ
Εδώ και 25 χρόνια...
ΤΗΣ ΟΜΑΔΑΣ ΚΟΥΣΤΩ
...τα βιβλία, οι ταινίες
και οι σειρές του Κουστώ έχουν μαγέψει εκατομμύρια ανθρώπους
εξοικειώνοντάς τους με τη μεγάλη ανακάλυψη της εποχής μας,
τον μυστηριώδη, ασύγκριτα όμορφο κόσμο στον βυθό της θάλασσας.
Κυρίες και κύριοι, καλωσορίστε τον καπετάνιο Ζακ-Υβ Κουστώ.
Καπετάνιε, πρώτα θα ήθελα να σας ρωτήσω
πώς εξηγείτε αυτήν την δια βίου προσήλωσή σας στη θάλασσα;
Από τότε που ήμουν μικρός,
με γοήτευε το υγρό στοιχείο
που είχε τη δυνατότητα να υποστηρίζει πολύ βαριά πλοία.
Δεν καταλάβαινα πώς γινόταν αυτό.
Αυτό θα μπορούσατε να το μάθετε σε μουσεία,
και μένοντας στην επιφάνεια της γης. Τι παραπάνω κερδίσατε από τις καταδύσεις;
Δεν έχετε βιώσει τη διαφορά μεταξύ του να διαβάζεις για κάτι
-και του να το βιώνεις ο ίδιος; -Σωστή παρατήρηση.
Ο έρωτας είναι αλλιώς στα βιβλία και αλλιώς στην πράξη.
ΣΥΓΓΡΑΜΜΑΤΑ ΤΟΥ ΖΑΚ ΚΟΥΣΤΩ
"Όλοι οι εξερευνητές που γνωρίζω παρακινούνται από την περιέργεια.
"Μια ανυποχώρητη, ακόρεστη και σχεδόν πανηγυρική ανάγκη να μάθουν.
"Πρέπει να πάμε να το δούμε οι ίδιοι".
ΜΕ ΤΗ ΜΑΜΑ ΚΑΙ ΤΟΝ ΠΑΠΠΟΥ
Από μικρό παιδί,
είχα μια απίστευτη επιθυμία να ψάχνω και να εξερευνώ.
Έτσι, όταν έγινα 20 ετών, μπήκα στη Ναυτική Ακαδημία.
Διάλεξα την ειδικότητα του πιλότου αεροπλάνου.
Ήμουν στη σχολή πιλότων του Ναυτικού όταν οδηγούσα τη νύχτα.
Μετά όμως έπαθα ένα πολύ σοβαρό ατύχημα.
Το δεξί μου χέρι παρέλυσε, έσπασα 12 κόκαλα,
ήμουν σε κακή κατάσταση.
"Ήμουν μόνος τη νύχτα, αιμόφυρτος σε έναν επαρχιακό δρόμο,
"ολομόναχος.
"Ήταν 02:00 η ώρα τα ξημερώματα.
"Έχανα πολύ αίμα.
"Κοίταξα τα αστέρια στον ουρανό και σκέφτηκα ότι θα πέθαινα.
"Περιέργως, αυτή η εμπειρία μετατράπηκε, για εμένα,
"σε μια υπέροχη ευκαιρία".
Ο ΚΑΠΕΤΑΝΙΟΣ
ΦΩΝΗ: ΤΟΜΑ ΤΑΪΛΙΕ
Είπαν στον Κουστώ να επισκεφθεί τον παππού μου, Φιλίπ Ταϊλιέ,
που ήταν από τους πρώτους ελεύθερους δύτες στο Ναυτικό...
ΝΤΙΝΤΙ
...και τον Φρεντερίκ Ντουμά...
ΦΡΕΝΤΕΡΙΚ ΝΤΟΥΜΑ
...που δεν ήταν στο Ναυτικό, αλλά ήταν φημισμένος στο ψαροντούφεκο.
Ο Ταϊλιέ και ο Ντουμά θεώρησαν ότι μπορούσαν να βοηθήσουν τον Κουστώ,
να αναρρώσει μέσω της κολύμβησης.
ΤΟΥΛΟΝ, ΓΑΛΛΙΑ, 1936
Οι τρεις μας αρχίσαμε να κάνουμε ψαροντούφεκο.
Η κολύμβηση με μάσκα και αναπνευστήρα είχε ήδη γίνει δημοφιλής
μερικά χρόνια πριν, χάρη στο Αμερικάνο Γκάι Τζιλπάτρικ.
Τότε θεωρούσα απλά εκπληκτικό
ότι κάποιος μπορούσε να βουτήξει κάτω από την επιφάνεια
και να βγάλει ένα ψάρι.
Μου φαινόταν σαν πράξη κάποιου ημίθεου της μυθολογίας.
Εμπρός, νομίζω είναι ώρα να ξεκινήσουμε, έτσι δεν είναι;
Με το που βούτηξα κάτω απ' το νερό έπαθα σοκ.
Πάνω από την επιφάνεια, είχαμε ανακαλύψει όλα τα θαύματα.
Τώρα ήμασταν στην αρχή ενός νέου μονοπατιού.
Ένας τεράστιος, ανέγγιχτος κόσμος περίμενε να τον ανακαλύψουμε!
ΦΩΝΗ: ΦΙΛΙΠ ΤΑΪΛΙΕ
Ήταν ο αγώνας όλων των ανδρών που ήθελαν να κατακτήσουν τη θάλασσα.
Φτάσαμε σε έναν νέο κόσμο, γεμάτο νέα πράγματα...
Έναν κόσμο ονειρικό.
ΦΩΝΗ: ΦΡΕΝΤΕΡΙΚ ΝΤΟΥΜΑ
Ήταν η πιο εκπληκτική περιπέτεια της ζωής μας,
οι περιπέτειες που μοιραστήκαμε με τον Κουστώ.
Παρέα με τα θηρία της θάλασσας, που πλέον είναι φίλοι μας,
αλλά που στην αρχή τα σκοτώναμε.
Όταν βγήκα από το νερό κατάλαβα
ότι στο εξής θα αφιέρωνα τον χρόνο μου στην υποβρύχια εξερεύνηση.
Όταν ο παππούς μου κι ο Κουστώ άρχισαν τις ελεύθερες καταδύσεις,
είχαν όλη τη θάλασσα δική τους,
γιατί τότε αυτό δεν το έκανε κανείς άλλος.
Όλοι οι ψαράδες ζήλευαν αυτούς τους τρεις τύπους
που βουτούσαν κατευθείαν στο νερό και έβγαζαν τα μεγαλύτερα ψάρια.
Ξεκινήσαμε με τον Φιλίπ Ταϊλιέ και τον Φρεντερίκ Ντουμά.
Η τριάδα μας κράτησε για χρόνια.
Παντού συναντούσαμε υπέροχα, μαγικά πράγματα.
Ήταν πολύ διάσημοι στη Γαλλική Ριβιέρα.
Ο τοπικός τύπος τους αποκαλούσε "Οι τρεις σωματοφύλακες των καταδύσεων".
Σιμόν, σε τι ηλικία γνώρισες τον Ζακ;
Στα 17.
ΕΙΝΑΙ ΟΜΟΡΦΗ
Πώς ήταν; Ήταν αποκάλυψη; Έρωτας με την πρώτη ματιά;
Ναι, με την πρώτη ματιά!
Μύριζε θάλασσα.
Τι σε τράβηξε σε αυτόν τον νεαρό ναυτικό;
Τίποτα! Τον βρήκα πολύ άσχημο.
Αλλά είχε μόλις αναρρώσει από ίκτερο.
Όπως και να 'χει, ήξερα ότι θα ήταν ναυτικός.
Ήταν σημαντικό για σένα να είναι ναυτικός;
-Ναι. -Μόνο στη θάλασσα είμαι ευτυχισμένη.
Ζ. ΝΤΕ ΠΑ ΒΙΟΓΡΑΦΟΣ ΤΗΣ ΣΙΜΟΝ ΚΟΥΣΤΩ
Η Σιμόν ήθελε να ζήσει στη θάλασσα σαν ναυτικός.
Και οι δύο παππούδες της ήταν ναύαρχοι και όλη της η οικογένεια ναυτικοί.
Έλεγε, "Στις φλέβες μου δεν κυλάει αίμα, αλλά θαλασσινό νερό".
12 ΙΟΥΛΙΟΥ 1937
Όταν παντρεύτηκε τον Κουστώ, έκανε μια συμφωνία μαζί του.
"Θα σου δώσω δύο παιδιά, τον Ζαν-Μισέλ και τον Φιλίπ,
"κι εσύ θα μου δώσεις τη θάλασσα".
Η Σιμόν άρχισε να έρχεται μαζί μας σε όλες τις αποστολές μου.
Μετά από δύο χρόνια, είχαμε γίνει πολύ καλοί δύτες.
Αλλά είχαμε μια εσωτερική επιθυμία να πάμε πιο βαθιά και πιο μακριά.
Είναι πάντα το ίδιο, η ανάγκη.
Για να πάω πιο βαθιά για να μείνω στο νερό περισσότερο,
έγινα εφευρέτης από ανάγκη.
Πιστεύω ότι αν ανατρέξουμε στις απαρχές του πολιτισμού,
θα βρούμε αποδείξεις ότι οι καταδύσεις στοίχειωναν τον ανθρώπινο νου
από τα πρώτα ίχνη του πολιτισμού.
Οι άνθρωποι ονειρεύονταν ότι στον βυθό της θάλασσας υπήρχε θησαυρός, η αλήθεια.
Ξέρουμε ότι ο Λεονάρντο ντα Βίντσι έκανε πολλά έξαλλα σχέδια.
Ονειρευόταν θόλους με καπάκια ή σωλήνες που ανέπνεαν στην επιφάνεια.
Επιστημονική φαντασία για την εποχή.
Από τότε, βέβαια, έχουν γίνει πολλές βελτιώσεις.
Υπήρξε η επονομαζόμενη στολή με "βαριά πόδια",
καθώς διέθετε μολυβένιες σόλες για να περπατάς στον βυθό.
Αλλά δεν ήθελα σωλήνες, ήθελα να είμαι τελείως ανεξάρτητος.
Μέσω του πατέρα της γυναίκας μου γνώρισα τον Εμίλ Γκανιάν, έναν μηχανικό,
που εφηύρε έναν ρυθμιστή για χρήση σε μηχανές αυτοκινήτων.
Δανείστηκα έναν και τον συνέδεσα με τις φιάλες οξυγόνου.
Κι έπειτα άρχισα τα πειράματα στη Μάρνη.
ΕΛΕΓΧΟΣ ΡΥΘΜΙΣΤΗ ΑΝΑΠΝΟΗΣ
"Πήρα κανονικές ανάσες με αργό ρυθμό,
"έσκυψα το κεφάλι μου και κολύμπησα στα 10 μέτρα βάθος.
"Δεν ένιωσα αύξηση στην πίεση του νερού"
ΜΟΝΑΔΑ ΚΑΤΑΔΥΣΕΩΝ Ζ. Υ. ΚΟΥΣΤΩ Κ.Α.
"Ήταν μια νέα και υποσχόμενη συσκευή,
"το αποτέλεσμα χρόνων αγώνα και ονείρων,
"που θα έφερνε την επανάσταση στις καταδύσεις".
ΦΙΑΛΗ ΟΞΥΓΟΝΟΥ
Τρεις αξιωματικοί του ναυτικού στη Μεσόγειο,
υπό τις εντολές του υποπλοίαρχου Ζακ Κουστώ,
δημιούργησαν μια αξιοθαύμαστη συσκευή καταδύσεων,
που επιτρέπει την κατάδυση χωρίς στολή σε βάθος μεγαλύτερο των 60 μέτρων.
"Για χρόνια ήμασταν στη θάλασσα μόνο με γυαλιά κατάδυσης.
"Το νέο μας κλειδί για τον μυστικό κόσμο υποσχόταν θαύματα.
"Ωστόσο, η Ουτοπία μας ήταν καταδικασμένη να εξαφανιστεί".
Μέσα σε τέσσερις μόνο εβδομάδες,
τα στρατεύματα της Γαλλίας αποδεκατίστηκαν,
και ο Αδόλφος Χίτλερ κατέλαβε το Παρίσι.
Μετά την παράδοση της Γαλλίας, η γυναίκα μου κι εγώ δεν κοιμόμασταν πολύ.
Είχα πάντα ένα όπλο στην τσέπη,
και κοιτούσα απ' το παράθυρο πριν βγω από το σπίτι.
Αλλά όλον αυτόν τον καιρό, είχαμε τη θάλασσα.
Για τον παππού μου και για τον Κουστώ,
οι καταδύσεις ήταν μια απόδραση από τον πόλεμο.
Γιατί έξω από το νερό, τίποτα δεν είχε πια λογική.
"Ένα βράδυ θέλησα να αξιολογήσω το παρελθόν και το μέλλον μου.
"Ήμουν αποφασισμένος να κάνω καριέρα.
"Μέσα στον πόλεμο συνειδητοποίησα ότι τα αυτόνομα σκάφανδρα
"ήταν καλή επιχειρηματική ιδέα.
"Υπήρχαν πολλές δουλειές για δύτες στον βυθισμένο στόλο,
"και στα τορπιλισμένα πλοία.
"Έτσι, όταν τελείωσε ο πόλεμος, μίλησα στο Υπουργείο Ναυτιλίας
"για αυτό το ολοκαίνουργιο σύστημα που είχαμε δημιουργήσει".
Με τους συντρόφους μου Ταϊλιέ και Ντουμά
δημιουργήσαμε την Ομάδα Υποβρύχιων Ερευνών στην Τουλόν,
για το Γαλλικό Ναυτικό.
Ήταν ένας μικρός πυρήνας ανθρώπων, με πάθος για τις υποβρύχιες έρευνες.
Είδαμε πολλά πτώματα,
και ειδικά στα συντρίμμια αεροπλάνων που ερευνούσαμε για το Ναυτικό.
Δεν θα το ξεχάσω ποτέ.
Ονειρευόμασταν ένα σκάφος που θα εξειδικευόταν αποκλειστικά
στις έρευνες βαθέων υδάτων.
Αλλά πρώτα έπρεπε να βρούμε το κεφάλαιο για να το χρηματοδοτήσουμε.
ΤΟΥΛΟΝ, ΓΑΛΛΙΑ, 1947
Ο Κουστώ βρήκε ένα σκάφος από το Γαλλικό Ναυτικό.
Όλη η ομάδα ετοιμαζόταν να πάει για κατάδυση.
Ο Κουστώ προσπαθούσε να βρει χρήματα για νέο σκάφος
και να δείξει ότι η φιάλη οξυγόνου μπορούσε να ξεπεράσει τα 100 μέτρα βάθος.
Αυτό δεν είχε ξαναγίνει.
ΦΩΝΗ: ΦΙΛΙΠ ΤΑΪΛΙΕ
Ταλαντευόμασταν ανάμεσα στον φόβο για τον κίνδυνο
και την περιέργειά μας να φτάσουμε πιο βαθιά.
Υπήρχε ένας ηλεκτρισμός στον αέρα,
ένα κράμα ενθουσιασμού και φόβου, με τους δημοσιογράφους να φωτογραφίζουν.
Ο Κουστώ θα έκανε τη φιάλη οξυγόνου διάσημη.
Και θα προσπαθούσαν να σπάσουν το ρεκόρ.
ΔΟΚΙΜΕΣ ΑΥΤΟΝΟΜΗΣ ΚΑΤΑΔΥΣΗΣ ΣΤΗΝ ΤΟΥΛΟΝ
Ζακ, ήθελα να σε ρωτήσω τι είναι η νάρκωση αζώτου;
Και πώς εκδηλώνεται;
Μπορεί να ξεκινήσει στα 50 μέτρα,
αρχικά με μια αίσθηση ευφορίας.
Ακολουθεί η σταδιακή απώλεια του ελέγχου των αντανακλαστικών.
Και έπειτα απώλεια του ενστίκτου αυτοσυντήρησης.
Πάνω από όλα, απαιτείται ψυχραιμία και συγκέντρωση.
Γιατί σχεδόν όσα ατυχήματα συνέβησαν οφείλονταν σε συναισθήματα.
Ο πρώτος που κατέβηκε, ο Μορίς Φαργκ, πέθανε εκείνη την ημέρα.
ΤΡΑΓΙΚΟ ΔΥΣΤΥΧΗΜΑ ΣΤΙΣ ΟΜΑΔΙΚΕΣ ΔΟΚΙΜΕΣ ΚΑΤΑΔΥΣΕΩΝ
Ο ΥΠΑΡΧΟΣ ΦΑΡΓΚ ΒΡΙΣΚΕΙ ΤΟΝ ΘΑΝΑΤΟ ΚΑΤΑ ΤΗΝ ΚΑΤΑΡΡΙΨΗ ΤΟΥ ΡΕΚΟΡ ΒΑΘΟΥΣ
ΥΠΑΡΧΟΣ "ΦΑΡΓΚ" ΠΕΡΑΣΜΑ VP.8, 1947
"Ο Φαργκ ήταν ο πρώτος της ομάδας που είδα να χάνεται.
"Αυτή η ιστορία με τάραξε για μήνες.
"Άρχισα να αναρωτιέμαι αν έχει νόημα το εγχείρημά μου.
"Αν ζητάω πολλά από αυτούς τους ανθρώπους
"που ρισκάρουν τη ζωή τους για μια υποθετική κατάκτηση".
Μετά τον θάνατο του Φαργκ, δεν ήμασταν πια "Οι τρεις σωματοφύλακες".
Ο παππούς μου ήξερε ότι τα πράγματα έπρεπε να γίνουν διαφορετικά.
ΑΝΑΦΟΡΑ ΑΤΥΧΗΜΑΤΟΣ ΤΟΥ ΦΑΡΓΚ
Είπε, "Ο θάνατός του δεν πρέπει να είναι μάταιος.
"Είναι στο χέρι μας να διδαχτούμε απ' αυτόν και τα μαθήματα που εμπεριέχει".
Ο παππούς μου ήταν επίσης από τους πρώτους οικολόγους.
Συνειδητοποίησε από τους πρώτους πόσο πολύτιμος είναι ο ύφαλος,
και πόσο γρήγορα μπορεί να χαθεί.
Είπε στον Κουστώ ότι είχαν υποχρέωση να τον προστατεύσουν.
Είπε, "Ανοίγουμε το κουτί της Πανδώρας".
Αλλά εκείνην την εποχή, ο Κουστώ είχε άλλα σχέδια.
Πλοίαρχε, γνωρίζουμε ότι το 1951
κάνατε το πρώτο σας ωκεανογραφικό ταξίδι με την Καλυψώ.
Ναι, ήταν τον χειμώνα του 1951-1952.
Ήταν πολύ σημαντικό για εμάς, γιατί ήταν η πρώτη μας περιπέτεια.
Είχε το άρωμα του αγνώστου, την αίσθηση του εξωπραγματικού.
Η Καλυψώ ήταν, κατά βάση, ναρκαλιευτικό πλοίο
και είχε ναυπηγηθεί στην Αμερική το 1942.
Την απέκτησα με πολύ λίγα χρήματα,
χάρη σε μια δωρεά από έναν Βρετανό πολίτη.
Μαζί της έχω γυρίσει ολόκληρο τον κόσμο.
Η Καλυψώ δεν είναι σκάφος, είναι άνθρωπος.
ΚΑΛΥΨΩ
ΕΛΕΓΧΟΣ
Στην αρχή λειτουργούσαμε με φιλανθρωπικές δωρεές.
Είχαμε στη διάθεσή μας ένα υπέροχο εργαλείο
και το εξοπλίσαμε με εθελοντές.
Ανθρώπους που έρχονταν να βοηθήσουν στη λειτουργία δωρεάν.
ΑΛΜΠΕΡ ΦΑΛΚΟ ΠΛΗΡΩΜΑ/ΔΥΤΗΣ
Η Καλυψώ ήταν η αρχή μιας μεγάλης περιπέτειας.
Μια ευκαιρία να εξερευνήσουμε τον βυθό σε ολόκληρο τον κόσμο.
ΙΒ ΟΜΕΡ ΔΥΤΗΣ/ΚΑΜΕΡΑΜΑΝ
Ένιωσα ότι έμπαινα στον Ιερό Οίκο των Αγίων.
Στις μεγάλες καταδύσεις και ίσως σε ηρωικά ταξίδια.
Θέλαμε να ανακαλύψουμε τα πάντα.
Και φυσικά, θα βιντεοσκοπούσαμε τα πάντα.
Μπάρκαρα με το πλήρωμα των αποκαλούμενων "απροσάρμοστων".
Των "περιθωριακών".
Για αυτούς ήταν μια απελευθέρωση από τον πολιτισμό που είχαν απαρνηθεί.
Μιλούσαμε για την ελπίδα που γεννούσε μέσα μας το πλοίο,
για τα παράξενα πλάσματα που θα ανακάλυπτε και τα πλούτη που θα ανέσυρε από τα βάθη.
Ήταν η ευκαιρία να απλοποιήσουμε τη ζωή μας,
να ξεφορτωθούμε ό,τι ήταν άχρηστο.
Γιατί αυτή η ανάγκη για απόδραση δεν θα υπήρχε
αν ο κόσμος ήταν ευτυχισμένος στη στεριά.
Ημερολόγιο υπ' αριθμόν 1.
Είμαστε επιτέλους στη θάλασσα,
και απολαμβάνουμε την πρώτη ημέρα πλεύσης με την Καλυψώ.
ΜΕΣΟΓΕΙΟΣ ΘΑΛΑΣΣΑ
Ξεκινήσαμε με μια αποστολή πλήρους κλίμακας για να ερευνήσουμε...
ΕΡΥΘΡΑ ΘΑΛΑΣΣΑ
...υφάλους της Ερυθράς Θάλασσας.
ΖΑΝ ΜΙΣΕΛ & ΦΙΛΙΠ ΚΟΥΣΤΩ ΓΙΟΙ ΤΟΥ ΖΑΚ ΚΑΙ ΤΗΣ ΣΙΜΟΝ
Ο αδελφός μου κι εγώ βγήκαμε στη θάλασσα με την Καλυψώ.
Ήταν οικογενειακή υπόθεση, διότι η μητέρα μου,
ο αδερφός μου κι εγώ συνοδεύαμε τον πατέρα μου εξ αρχής.
Αυτό το νομαδικό ένστικτο ήταν βαθιά ριζωμένο μέσα μας.
Ημερολόγιο υπ' αριθμόν 2.
Από τότε που φύγαμε, ο καιρός είναι συνέχεια άσχημος.
Βρέχει, κάνει κρύο,
και η φουσκοθαλασσιά είναι μεγάλη.
Μας πετάει από τη μια άκρη στην άλλη χωρίς σταματημό.
Πέρασα μια φρικτή νύχτα φοβούμενος για το σκάφος μου.
Έτσι, πλεύσαμε πάλι προς τον βορρά και βρήκαμε ένα εξαιρετικό καταφύγιο.
Ένα ποιητικό, έρημο νησί.
ΝΗΣΟΣ ΑΛΝΤΑΜΠΡΑ
Κάναμε μια εκδρομή στην ακτή και εξερευνήσαμε το νησί.
Υπήρχαν μόνο μερικά απομονωμένα πουλιά, που εξαγριώθηκαν με την άφιξή μας.
Για δύο μέρες θα είμαστε ήρεμοι...
και θα αναπαυθούμε από την κούραση και τη νευρική ένταση.
Και μπορούμε να κάνουμε απολογισμό, τώρα που έχουμε κάνει 20 καταδύσεις.
"Όταν καταδύομαι έχω την αίσθηση ότι κάνω καταπάτηση.
"Την αίσθηση ότι κλέβω.
"Είμαστε ζώα της στεριάς,
"και δεν πρέπει να περνάμε αυτό το κατώφλι.
"Η φύση μάς προειδοποιεί να μην πάμε.
"Όμως εμείς πηγαίνουμε και η αίσθηση της καταπάτησης εξαφανίζεται".
ΜΠΡΟΥΝΟ ΚΑΠΕΛΟ ΠΛΗΡΩΜΑ
Ανακαλύπταμε ολόκληρο τον κόσμο.
Και δεν είχαμε ιδέα ότι τον καταστρέφουμε.
Πετούσαμε δυναμίτη για να μετρήσουμε πόσα ψάρια ζούσαν κάτω απ' το νερό.
Αυτό ξέραμε αυτό κάναμε εκείνη την εποχή.
Στεριά καλεί Καλυψώ. Καλυψώ, λαμβάνεις; Όβερ.
Λαμβάνω.
Μέχρι τα τέλη του καλοκαιριού του 1953,
είχαμε χρησιμοποιήσει όλα μας τα μέσα για να κρατήσουμε το σκάφος.
Είχαμε αρχίσει να αγωνιούμε για το μέλλον,
και τότε εμφανίστηκε "ο Άγιος Βασίλης",
με τη μορφή ενός συνηθισμένου Άγγλου, με μικρό μουστάκι και μεγάλη ομπρέλα.
Ανέβηκε στην Καλυψώ και είπε, με έντονη αγγλική προφορά,
"Θα ήθελα να μάθω αν είστε διατεθειμένοι
"να δουλέψετε σε πετρελαϊκές έρευνες".
Σε εκείνη τη φάση, θα δεχόμασταν το οτιδήποτε.
Γιατί διαφορετικά δεν θα είχαμε τρόπο να συντηρήσουμε την Καλυψώ.
Ένα υποβρύχιο κυνήγι από την ομάδα του Κουστώ...
ΠΕΡΣΙΚΟΣ ΚΟΛΠΟΣ ΜΠΑΧΡΕΪΝ
...στον Περσικό Κόλπο.
Αυτοί οι άνδρες δεν ψάχνουν ροζ μαργαριτάρια,
αλλά μαύρο χρυσό. Πετρέλαιο.
Ο κόσμος δεν ξέρει ότι
η Καλυψώ είναι υπεύθυνη για τον τεράστιο πλούτο
του Άμπου Ντάμπι.
ΚΑΤΑΡ ΠΕΡΣΙΚΟΣ ΚΟΛΠΟΣ
-Στον Περσικό Κόλπο. -Ακριβώς.
Βρήκαμε το πετρέλαιό τους.
Νομίζω ότι ήμουν αφελής. Αλλά δεν είχα δεκάρα.
Χάρη στα χρήματα μπορέσαμε να αγοράσουμε ραντάρ, σειρήνα,
και να χρηματοδοτήσουμε τις παραγωγές που ακολούθησαν.
Γεια σου, Ζιρό! Ζιρό, με ακούς;
Γεια σου! Δείξε στην κάμερα!
Δείξε στην κάμερα!
"Το μόνο πεδίο στο οποίο ξέρω ότι έχω ταλέντο είναι ο κινηματογράφος.
"Είναι έμφυτη αρρώστια.
"Νιώθω δυστυχισμένος αν δεν φτιάχνω ταινίες".
20.000 ΛΕΥΓΕΣ ΚΑΤΩ ΑΠΟ ΤΗ ΘΑΛΑΣΣΑ ΣΚΗΝΟΘΕΣΙΑ ΣΤΙΟΥΑΡΤ ΠΑΤΟΝ, 1916
Όταν ήμουν περίπου 12 ετών, είδα για πρώτη φορά ταινίες για τον βυθό.
Με μάγεψαν.
Οι άνθρωποι τότε δεν είχαν ιδέα για το τι συνέβαινε...
"ΚΟΙΤΑ! ΚΑΡΧΑΡΙΕΣ!"
...κάτω από την επιφάνεια.
Ήταν μια αποκάλυψη για εμένα.
Τότε κατανόησα τη δύναμη των εικόνων.
Ξεκίνησα να φτιάχνω ταινίες στα 13 μου.
Έφτιαχνα μικρές ιστορίες για τον γάμο του ξαδέλφου μου.
Μαζί με τον αδελφό μου, φανταστήκαμε μια ιστορία με γκάνγκστερ.
Όλα αυτά τα χρόνια,
όπου κι αν πήγαινα, είχα για ημερολόγιο μια κάμερα.
Αφού εφηύρα τη φιάλη οξυγόνου,
ήθελα να δείξω στους φίλους μου αυτά που έβλεπα.
Αλλά για να τραβάω κάτω απ' το νερό, έπρεπε να προστατεύσω την κάμερα.
Κι αυτό έπρεπε να το εφεύρω.
Είχα την επιφοίτηση ότι θα μπορούσε
να ήταν ένα νέο είδος κινηματογράφου τη διάδοση του οποίου ήθελα να βοηθήσω.
Αυτό πυροδότησε τη συνέχεια.
ΛΟΥΙ ΜΑΛΕ ΚΑΜΕΡΑΜΑΝ/ΣΥΝ-ΣΚΗΝΟΘΕΤΗΣ
Φοιτούσα σε μια σχολή κινηματογράφου στο Παρίσι
και ο Κουστώ ζήτησε έναν μαθητευόμενο.
Έτσι, αν και τελείως ατάλαντος στα σπορ,
και μισούσα το Ναυτικό λόγω αρχών αφού είχα πατέρα ναυτικό,
πήγα να δω τον κύριο Κουστώ.
Είχαμε μια καινούργια κάμερα με καινούριους φακούς.
Τραβούσαμε καταπληκτικά υποβρύχια πλάνα,
και είχαμε πολύ ενδιαφέρουσες περιπέτειες.
Όταν γυρίσαμε πίσω και τα προβάλαμε,
καταλάβαμε ότι επρόκειτο για ένα πλήρες, μαγευτικό θέαμα.
Στον πυρήνα υπήρχε κάτι που άλλοι προσπαθούσαν να πετύχουν για καιρό.
Είπαμε, "Να φτιάξουμε μια ΜΕΓΑΛΗ ταινία;"
Ο ΚΟΣΜΟΣ ΤΗΣ ΣΙΩΠΗΣ
Πάμε!
Ο ΚΟΣΜΟΣ ΤΗΣ ΣΙΩΠΗΣ 1956
Ο Κόσμος της Σιωπής ήταν ένα τεράστιο εγχείρημα.
Πρότεινα ένα σενάριο
που ήταν τελείως φανταστικό...
ΛΟΥΙ ΜΑΛΕ
...και το πήγα στην Columbia για χρηματοδότηση.
Η ταινία δεν θα τους κόστιζε τίποτα.
Απολύτως τίποτα!
Αλλά για έναν ταπεινό ναυτικό σαν κι εμένα ήταν πολύ ακριβή.
ΦΩΝΗ ΤΟΥ ΛΟΥΙ ΜΑΛΕ
Ο πλοίαρχος Κουστώ είναι πολλά πράγματα. Ναυτικός, επιστήμονας, εφευρέτης.
Όμως, πρέπει να ειπωθεί ξεκάθαρα, είναι κινηματογραφιστής.
Πολλοί σκηνοθέτες θα ζήλευαν την κινηματογραφική του αίσθηση.
Πάμε!
"Γίνομαι έξαλλος
"όταν αποκαλούν τις ταινίες μου 'ντοκιμαντέρ'.
"Στο ντοκιμαντέρ σού μιλάει κάποιος ου ξέρει περισσότερα από σένα".
"Οι ταινίες μας δεν είναι ντοκιμαντέρ.
"Είναι αληθινές ταινίες περιπέτειας".
Γέφυρα, μηχανοστάσιο!
Κάτι σταμάτησε τον αριστερό κινητήρα!
Προσκρούσαμε σε μια φάλαινα.
Οι πληγές της είναι τόσο βαθιές, που δεν θα επιζήσει.
Επιταχύναμε για να βάλουμε τέλος στο μαρτύριό της.
"Ονειρεύτηκα ότι είμαι ο Τζον Φορντ ή ο Τζον Χάστον του ωκεανού".
Πάμε!
"Να προσφέρω ομορφιά στους συνανθρώπους μου".
ΚΟΣΜΟΝΑΥΤΕΣ ΤΗΣ ΘΑΛΑΣΣΑΣ! Ο ΚΟΣΜΟΣ ΤΗΣ ΣΙΩΠΗΣ
Ο Χρυσός Φοίνικας απονέμεται...
στον Κόσμο της Σιωπής!
Κερδίσαμε τον Χρυσό Φοίνικα στις Κάννες.
Και έπειτα το Όσκαρ Καλύτερου Ντοκιμαντέρ.
Θα θυμάμαι πάντα την προβολή στο Φεστιβάλ των Καννών.
-Είχε έρθει ο Πικάσο, θυμάσαι; -Ναι.
Στο τέλος, ήταν κατάπληκτος. Γιατί γι' αυτόν σήμαινε
την ανακάλυψη των χρωμάτων κάτω από τη θάλασσα.
Την αποκάλυψη ενός κόσμου.
που έως παρέμενε μυστικός και άγνωστος στον άνθρωπο.
Έδωσα στον Πικάσο
ένα κομμάτι από μαύρο κοράλλι, περίπου τόσο σε μέγεθος.
Του εξήγησα ότι αν το έτριβε με τα δάχτυλά του,
γινόταν πιο λαμπερό και πιο όμορφο.
Όταν πέθανε, η γυναίκα του μου έγραψε,
"Ο Πικάσο πέθανε τρίβοντας το κοράλλι που του έδωσες".
Η ταινία τον είχε συγκινήσει.
Γι' αυτόν, αυτό το κοράλλι ήταν μέρος ενός κόσμου που δεν γνώρισε.
Φανταστικό.
"Μια στιγμή χάρης,
"γλιστρώ μέσα στα βάθη, γνωρίζοντας ότι βρίσκομαι σε αρμονία
"με έναν κόσμο αλλιώτικο από αυτόν της επιφάνειας.
"Κολυμπώ σχεδόν αβίαστα,
"σαν τα ψάρια γύρω μου.
"Είμαι ένας απρόσμενος καλεσμένος,
"μαγεμένος από αυτό το μεγαλείο.
"Από αυτήν τη σιωπή.
"Από αυτήν την αρμονία".
ΛΟΝΔΙΝΟ 1962
Χθες βράδυ στο Λονδίνο, ένας άνθρωπος έδωσε μια διάλεξη
που άνοιξε τον δρόμο στην εποχή που θα ζούμε συνεχώς κάτω από τη θάλασσα.
Πλοίαρχε, αυτή η ανάπτυξη του βυθού είναι
για εσάς μια απλή περιπέτεια, ή έχει και πρακτικές εφαρμογές;
Δεν νομίζω ότι μπορούμε να την αποκαλέσουμε περιπέτεια.
ΖΑΚ-ΥΒ ΚΟΥΣΤΩ
Είναι μια ακολουθία προσεκτικά σχεδιασμένων βημάτων.
Μπαίνουμε στη θάλασσα όλο και πιο βαθιά και για όλο και μεγαλύτερα διαστήματα.
Είναι μια εντελώς νέα σύλληψη των καταδύσεων,
η μόνιμη κατάληψη του βυθού.
Είμαι θαυμαστής της εξερεύνησης του διαστήματος.
Και πιστεύω ότι ηγούμαστε ενός σημαντικού εγχειρήματος στη θάλασσα.
Οι δύο "ωκεανοναύτες" θα ζήσουν για μία εβδομάδα
σε ένα βυθισμένο σπίτι 10 μέτρα κάτω από τη θάλασσα.
Όλη την βδομάδα, θα τους παρακολουθούμε χωρίς διακοπή.
Ποιες θα είναι οι επιδράσεις στο σώμα και την ψυχή τους;
ΔΙΟΓΕΝΗΣ
ΤΟ ΣΠΙΤΙ ΣΤΟΝ ΠΑΤΟ ΤΗΣ ΘΑΛΑΣΣΑΣ 1962
Ήμασταν πειραματόζωα.
ΚΛΟΝΤ ΟΥΕΣΛΙ ΩΚΕΑΝΟΝΑΥΤΗΣ/ΔΥΤΗΣ
Μας παρακολουθούσαν γιατροί 24 ώρες την ημέρα.
Εξετάσεις αίματος, εγκεφαλογραφήματα, καρδιογραφήματα.
ΦΩΝΗ ΤΟΥ ΑΛΜΠΕΡ ΦΑΛΚΟ
Θυμάμαι κάποιον στο Ναυτικό που μου είπε,
"Φάλκο, σε προειδοποιώ ότι κάναμε το ίδιο πείραμα με αρουραίους.
Οι αρουραίοι πέθαναν".
Αλλά ήθελα να υπηρετήσω το μέλλον και τον πλοίαρχο Κουστώ.
Είμαστε στην έβδομη ημέρα.
Ήρθε για αυτούς η στιγμή της αλήθειας.
Ο Φάλκο και ο Ουέσλι γύρισαν κοντά μας.
"Δεν έχουμε αλλάξει σωματικά", είπε ο Φάλκο.
"Όμως δεν είμαστε οι ίδιοι".
Τα λόγια του με τάραξαν.
Άλλωστε, τα δελφίνια, οι φώκιες και οι φάλαινες
ήταν κάποτε χερσαία θηλαστικά.
ΕΠΙΣΤΗΜΗ
Σε ένα πρόσφατο στάδιο της εξέλιξής τους, επέστρεψαν στη θάλασσα.
Ίσως είμαστε μάρτυρες της κυοφόρησης ενός νέου ανθρώπου,
ενός "υδρόβιου ανθρώπου".
Για να επιβιώσει, ο άνθρωπος του αύριο θα πρέπει να προσαρμοστεί.
Μιλήσατε για τεχνητά βράγχια. Τι ακριβώς σημαίνει αυτό;
"Χόμο Ακουάτικους"!
"Χόμο Ακουάτικους";
Στα επόμενα χρόνια, θα ιδρύσουμε οικισμούς
όπου οι άνθρωποι θα ζουν πλήρως κάτω από το νερό.
Το μέλλον των καταδύσεων διαγράφεται λαμπρό.
Γιατί θα εξαλείψει όλους τους δεσμούς με την επιφάνεια.
Πλοίαρχε Κουστώ, για να δούμε την αλήθεια του ανθρώπου
πρέπει να τον μελετήσουμε ανεξάρτητα από την επαγγελματική του ζωή.
Υπάρχει κάτι για το οποίο κατηγορείτε τον εαυτό σας;
Δεν ξέρω.
Έχω ελαττώματα.
Είμαι κακός σύζυγος και κακός πατέρας.
Παραμελώ τους φίλους μου,
τη γυναίκα μου.
Είναι η αναπόφευκτη συνέπεια μιας επιλογής που έκανα πολύ νωρίς,
να αφοσιωθώ στην ικανοποίηση μιας περιέργειας
που δεν θα ικανοποιηθεί ποτέ.
Ωστόσο, όποια κακή πράξη έχω κάνει είναι από αμέλεια.
Δεν είναι επίτηδες.
Αρχίζω να ανακαλύπτω πράγματα που δεν έχω ξαναδεί.
Διασκεδάζω.
Σ. ΣΙΦΕΛΜΠΑΪΝ ΣΥΝ-ΣΥΓΓΡΑΦΕΑΣ ΜΕ ΤΟΝ ΚΟΥΣΤΩ
Ο Κουστώ μού είπε πολλές φορές
ότι ένας εξερευνητής δεν έχει δικαίωμα να είναι οικογενειάρχης.
Ακολουθεί την περιέργειά του,
για το μέλλον και για το σύμπαν.
Και έτσι πρέπει να είναι.
ΦΩΝΗ ΤΗΣ ΖΟΣΕΛΙΝ ΝΤΕ ΠΑ
Τα παιδιά του δεν έλαβαν φροντίδα.
Πήγαν εσωτερικά σε σχολείο.
Και τη Σιμόν την ενδιέφερε περισσότερο η ζωή στη θάλασσα.
Είχε μόνο ένα πάθος.
Την Καλυψώ.
ΖΑΝ-ΜΙΣΕΛ ΚΟΥΣΤΩ
Ο κόσμος δεν γνωρίζει ότι η μητέρα μου περνούσε περισσότερο χρόνο στο πλοίο
από ό,τι ο πατέρας μου, ο αδελφός μου και εγώ μαζί.
Δεν της άρεσε να είναι στα πλάνα, και γι' αυτό τα απέφευγε.
Απέφευγε τις κάμερες.
Είναι η ισχυρή παρασκηνιακή παρουσία.
Οι άνθρωποι την εμπιστεύονται και παίρνει πολλές αποφάσεις,
που οι περισσότεροι αγνοούν.
Δεν γνωρίζουν καν την ύπαρξή της.
Μια γυναίκα έχει σημαντικό ρόλο στο σκάφος.
Είναι δύσκολο
να είστε η μόνη γυναίκα μαζί με τόσους άνδρες;
Όχι, καθόλου.
-Πώς σας φωνάζουν; -Η "βοσκοπούλα"!
"Βοσκοπούλα" γιατί φροντίζετε την ασφάλεια του κοπαδιού;
Πάντα.
Θα δεχόσασταν άλλη γυναίκα στο σκάφος;
-Όχι, με τίποτα. -Γιατί;
Γιατί το θεωρώ ασύμβατο με τον τρόπο ζωής μας.
Ζαν-Μισέλ, πώς ήταν να είσαι στο πλήρωμα της Καλυψώ ως παιδί;
Δεν μπορώ να το συγκρίνω με κάτι, γιατί για εμένα αυτό ήταν το φυσιολογικό.
Πήγαινα στο σκάφος στις διακοπές μου.
Πέρασαν χρόνια μέχρι να καταλάβω ότι δεν ήταν καθόλου συνηθισμένο.
Πρέπει να είσαι διατεθειμένος να κάνεις πολλές θυσίες.
Πρέπει να συμφωνήσεις ότι θα έχεις παράξενη οικογενειακή ζωή.
Εκείνος είναι δύτης και...
ΦΙΛΙΠ ΚΟΥΣΤΩ ΓΙΟΣ
Ποια είναι η μεγαλύτερη γκάφα που έκανε ποτέ ο πατέρας σου;
-Πολύ δύσκολη ερώτηση. -Μάλιστα.
ΥΒ ΠΑΚΑΛΕ ΠΛΗΡΩΜΑ/ΣΥΝ-ΣΥΓΓΡΑΦΕΑΣ
Η σχέση του Κουστώ με τον Φιλίπ και τον Ζαν-Μισέλ ήταν περίπλοκη.
Ο Ζαν-Μισέλ ήταν περισσότερο διαχειριστής, έκανε θαλάσσια αρχιτεκτονική.
Ο Φιλίπ είχε τον χαρακτήρα εξερευνητή.
Περίεργος και γοητευτικός.
Σε αυτό έμοιαζε στον πατέρα του.
Ήταν ο πιλότος που ο πατέρας του είχε ονειρευτεί να γίνει,
αλλά δεν μπόρεσε λόγω τροχαίου.
Έτοιμοι για εκτόξευση!
Γι' αυτόν τον λόγο, ο Ζαν-Μισέλ περιθωριοποιήθηκε από τον πατέρα του,
προς όφελος του Φιλίπ.
Ο Φιλίπ ήταν σαν τον πατέρα του.
Αποζητούσε πάντα τον κίνδυνο και δεν φοβόταν τίποτα.
Ο Κουστώ ήταν σαν βασιλιάς με την αυτοκρατορία του.
Και ο Φιλίπ ήταν ο διάδοχός του.
ΠΕΡΙΠΕΤΕΙΑ ΣΤΗΝ ΥΦΑΛΟΚΡΗΠΙΔΑ 1966
Στο ατελείωτο σκοτάδι,
ο Φιλίπ Κουστώ εστιάζει την υποβρύχια κάμερά του
σε ένα μοναδικό πείραμα.
Οι ωκεανοναύτες προσπαθούν να φτιάξουν μια κεφαλή πετρελαιοπηγής,
σε βάθος 110 μέτρων.
ΦΩΝΗ ΤΗΣ ΣΟΥΖΑΝ ΣΙΦΕΛΜΠΙΝ
Οι εταιρείες πετρελαίου είχαν σύμβαση με τον Κουστώ
για να κάνει επιστημονική έρευνα.
Με τα χρήματα, χρηματοδότησε την Καλυψώ και συνέχισε τις εξερευνήσεις του.
Μπορεί να ήταν μια λάθος στροφή στη διαδρομή του προς το μέλλον.
Αλλά εκείνη την εποχή ο κόσμος
δεν κατανοούσε τον κίνδυνο για το περιβάλλον.
Για τον Κουστώ, ήταν ένα μέσο επίτευξης του σκοπού του.
Όταν κλείσαμε αυτό το κεφάλαιο, είχαμε ολοκληρώσει ένα πρωτοποριακό έργο.
Το παραδώσαμε στην βιομηχανία πετρελαίου για να το χρησιμοποιήσει.
ΠΕΤΡΕΛΑΙΟ ΑΠΟ ΤΟΝ ΚΟΣΜΟ ΤΗΣ ΣΙΩΠΗΣ;
Αλλά αναρωτιόμασταν αν κάναμε το σωστό.
ΥΠΑΡΧΟΥΝ ΘΑΜΜΕΝΟΙ ΘΗΣΑΥΡΟΙ;
ΑΠΟΘΕΜΑΤΑ ΠΕΤΡΕΛΑΙΟΥ;
Η ΟΜΑΔΑ ΤΟΥ ΖΑΚ ΚΟΥΣΤΩ ΒΟΗΘΑ ΝΑ ΑΠΑΝΤΗΘΟΥΝ ΤΑ ΕΡΩΤΗΜΑΤΑ.
ΦΩΝΗ ΤΟΥ ΥΒ ΟΜΕΡ
Όταν ολοκληρώσαμε το πείραμα στην Υφαλοκρηπίδα 3,
όλοι οι δύτες θεωρήσαμε ότι ο πλοίαρχος θα πήγαινε στη βιομηχανία πετρελαίου.
Αλλά ο πλοίαρχος Κουστώ μας είπε,
"Κύριοι, δεν θα πάω στη βιομηχανία,
θα κάνουμε τηλεόραση".
Αυτό τον έσωσε.
"Η ΖΩΗ ΑΠΟ ΤΗΝ ΥΦΑΛΟΚΡΗΠΙΔΑ 3"
Όταν προβλήθηκε το υλικό του Κουστώ, έκανε πολύ μεγάλη επιτυχία.
ΝΤ. ΓΟΥΟΛΠΕΡ ΠΑΡΑΓΩΓΟΣ
Μια μέρα λέω στη γυναίκα μου,
"Μια τέτοια σειρά θα έκανε θραύση.
"Ο Ζακ Κουστώ να γυρίζει τον κόσμο υποβρυχίως.
"Σκέφτηκα τις Εφτά Θάλασσες".
Πήρα το αεροπλάνο για Μονακό και μίλησα με τον Κουστώ.
Του είπα, "Για μία ώρα τηλεοπτικού χρόνου στη θάλασσα,
"απαιτείται πάρα πολύς χρόνος, πλήρωμα 30 ατόμων στο σκάφος,
"και επενδύσεις εκατοντάδων εκατομμυρίων φράγκων σε εξοπλισμό".
Είπε, "Υπολόγισα τα χρήματα, θα πρέπει να γυρίσουμε 12 ώρες.
"Δεν γίνεται λιγότερο από 12 ώρες".
ΑΡΧΙΚΟ ΣΧΕΔΙΟ
Επέστρεψα στη Νέα Υόρκη για να πουλήσω τα 12 επεισόδια.
Στο NBC δεν ήξεραν καν τον Ζακ Κουστώ.
ΚΑΤΑΚΤΗΣΗ ΕΣΩ ΧΩΡΟΥ
-Ποιος είναι; -Εφηύρε τη φιάλη οξυγόνου.
"Δεν μας νοιάζει".
Πήγα στο ABC, στον Τομ Μουρ.
ΤΟΜ ΜΟΥΡ ΠΡΟΕΔΡΟΣ ABC
Η ιδέα του άρεσε, αλλά δεν μπορούσε να κάνει 12 επεισόδια.
Είπε, "Ντέιβιντ, ξέρεις ότι είμαι μέλος της Λέσχης Εξερευνητών,
"και δεν μπορώ να βρω εξερευνητή να μιλήσει στην εκδήλωσή μου.
"Μπορείς να φέρεις τον Ζακ Κουστώ να μιλήσει;"
Είπα, "Θα τον ρωτήσω". Κι αυτός μου απάντησε,
"Αν φέρεις τον Ζακ Κουστώ, θα γυρίσουμε τα 12 επεισόδια.
Τα υπόλοιπα τα ξέρετε.
Ο ΥΠΟΒΡΥΧΙΟΣ ΚΟΣΜΟΣ
ΤΟΥ ΖΑΚ ΚΟΥΣΤΩ
Πάμε!
Ξεκίνησα να εργάζομαι στη σειρά του Κουστώ το 1967.
ΤΖΟΝ ΣΟ ΕΠΙΜΕΛΗΤΗΣ
Μου έδωσαν μια τεράστια αίθουσα παραγωγής, γιατί είχαμε τόσο πολύ υλικό.
Καρχαρίες, φάλαινες,
πράγματα που δεν είχα ξαναδεί.
ΕΠΕΙΣΟΔΙΟ 1 - ΚΑΡΧΑΡΙΕΣ 1968
Ο καρχαρίας θεωρείται ένα τρομερό θηρίο.
Όμως, δεν είναι πάντα έτσι.
Υπάρχουν πολλά ακίνδυνα είδη,
όπως ο καρχαρίας της άμμου, το σκυλόψαρο, ο τροφός και ο καρχαρίας λεοπάρδαλη.
Για έναν δύτη, όμως, το δάγκωμα καρχαρία, είτε εσκεμμένο είτε τυχαίο,
είναι πάντα σοβαρό και, ενίοτε, μοιραίο.
Γεια σου, Ρέιμοντ.
Σε τι βάθος βρίσκεσαι;
Παράτησα σχεδόν εξ ολοκλήρου τις ταινίες μεγάλου μήκους,
για να στραφώ στην τηλεόραση, για έναν και μόνο λόγο.
Αν και θυσία, από άποψη αισθητικής,
είναι ένας τρόπος να απευθυνθείς με το μόνο μέσο μαζικής ενημέρωσης,
άμεσα σε εκατομμύρια ανθρώπους.
Κατανοητό, Ρέιμοντ, κατανοητό.
Είμαστε όλοι καλά.
Είχε μια υπέροχη περσόνα.
Αλλά το ευρύ κοινό τότε δεν ήξερε ποιος ήταν ο Ζακ Κουστώ.
Όπως έλεγαν και οι βοηθοί μας,
"Ήταν ένας γεράκος με κόκκινο σκουφί στο κατάστρωμα".
Κάναμε πολλές συζητήσεις για το πώς θα τον παρουσιάζαμε.
Θα ήταν επιστήμονας; Ερευνητής;
Ή μήπως φιλόσοφος; Εφευρέτης;
Αλλά στα κοντινά πλάνα,
έμοιαζε με έναν άνθρωπο που κοιτάζει προς το μέλλον.
Έτσι αποφασίσαμε ότι ήταν ένας εξερευνητής.
Γιατί το σύνθημά του ήταν, "il faut aller voir".
"Πάμε να το δούμε οι ίδιοι".
Οι Τάιμς της Νέας Υόρκης γράφουν ότι Ο Υποβρύχιος Κόσμος του Κουστώ
-άνοιξε τα μάτια σε εκατομμύρια. -...μέσω των ταινιών του,
που παίζονται σε περισσότερα από 100 δίκτυα σε όλο τον κόσμο.
Δεν εκλαΐκευσε μόνο την υποβρύχια επιστήμη και εξερεύνηση.
Ο πλοίαρχος Κουστώ έδειξε στους ανθρώπους τον κόσμο του βυθού της θάλασσας.
Ο Κουστώ αναμετράται με τους πιο ύπουλους υποβρύχιους κόσμους.
ΚΑΡΧΑΡΙΕΣ
Αύριο, ο Κουστώ ξεκινάει για αυτή που χαρακτήρισε...
ΦΑΛΑΙΝΕΣ ΕΡΗΜΟΥ
...ως τη δυσκολότερη αποστολή.
Ο Κουστώ ίσως συνέβαλε πιο πολύ απ' όλους στην αποκάλυψη των μυστικών του ωκεανού.
Ο μέσος όρος του κοινού του είναι 26 εκατομμύρια θεατές.
-Ο Ζακ Κουστώ. -Οχτώ βραβεία Γκράμι.
Τα πιο δημοφιλή ντοκιμαντέρ...
Ο ΥΠΟΒΡΥΧΙΟΣ ΚΟΣΜΟΣ
...στην τηλεοπτική ιστορία.
Έχω γυρίσει 52 ταινίες της μίας ώρας για την τηλεόραση.
Σημείο εκκίνησης ήταν η περιέργεια.
Ο ενθουσιασμός για την ομορφιά.
Έπειτα ήρθε η περίοδος εγρήγορσης,
διότι βλέπαμε πράγματα που στην πραγματικότητα εξαφανίζονταν.
Η πρότερη ζωή μου, του απλού εξερευνητή, είχε τελειώσει.
ΟΥΑΣΙΝΓΚΤΟΝ ΝΤΙ ΣΙ, 1971
Κύριε Πρόεδρε, είναι τιμή μου που με καλέσατε σήμερα εδώ
για να μιλήσω για το στοιχείο στο οποίο έχω αφιερώσει τη ζωή μου.
Τη θάλασσα.
Όπως γνωρίζουμε, η θάλασσα σήμερα βρίσκεται σε κίνδυνο.
Πέρασα τη ζωή μου πλέοντας και κολυμπώντας στις θάλασσες.
Μέσα σε 30 χρόνια, είδα κοραλλιογενείς υφάλους να πεθαίνουν,
πλούσιους ιχθυότοπους να στερεύουν.
Σε μια πρόσφατη κατάδυση στον Κόλπο της Λυών,
αναστατώθηκα όταν είδα ότι έχουμε, στην ουσία, καταστρέψει
την αρχική χλωρίδα της υφαλοκρηπίδας.
Ερχόμαστε αντιμέτωποι με την καταστροφή του ωκεανού
που οφείλεται στη μόλυνση και άλλα αίτια.
Κ. ΣΤΙΒΕΝΣ
Κ. ΚΟΛΙΝΣ
Τους τελευταίους δύο αιώνες,
η ανθρωπότητα αγνοούσε πλήρως την ύπαρξη οικολογικού προβλήματος.
Θεωρούσαμε ότι η θάλασσα ήταν μια τεράστια έκταση,
ένα σώμα νερού τόσο μεγάλο, που δεν είχε σημασία τι ρίχναμε μέσα.
Και αυτό κάναμε.
ΠΑΝΕΠΙΣΤΗΜΙΟ ΤΟΥ ΜΙΣΙΓΚΑΝ ΜΑΡΤΙΟΣ 1970
Το περασμένο έτος, πρώτα στην Αμερική και έπειτα σε Ευρώπη και Ιαπωνία,
ο κόσμος άρχισε να κατανοεί
ΓΚΡΙΝ ΠΙΣ
...και δημιουργήθηκε ένα κίνημα περιβαλλοντικής προστασίας.
Εμείς ξεκινήσαμε τη μόλυνση και εμείς θα τη σταματήσουμε.
ΔΙΑΤΗΡΗΣΤΕ ΟΜΟΡΦΕΣ ΤΙΣ ΗΠΑ 1971
Μαζί με τον γιο μου και τους φίλους μου
αποφασίσαμε να ιδρύσουμε τον Σύλλογο Κουστώ.
Μαζί με χιλιάδες ευαισθητοποιημένους πολίτες,
ιδρύσαμε μια μη κερδοσκοπική οργάνωση, για να σώσουμε όχι μόνο τις θάλασσες,
αλλά και όλα τα πολύτιμα συστήματα ζωής του πλανήτη μας.
1-800-648-500 ΣΥΛΛΟΓΟΣ ΚΟΥΣΤΩ
Γίνετε μέλος τώρα. Καλέστε μας ή γράψτε στην παραπάνω διεύθυνση.
ΕΚΑΤΟΜΜΥΡΙΑ ΣΤΗ ΜΕΡΑ ΤΗΣ ΓΗΣ
Ο κόσμος ευαισθητοποιείται περισσότερο.
Αλλά πρέπει να γίνει ακόμα πολλή δουλειά.
Γι' αυτό θα αφιερώσω την κινηματογραφική μου δραστηριότητα
στο να πείσω τους ανθρώπους ότι πρέπει να κάνουν κάτι γι' αυτό.
Οι ταινίες μου δεν θα αφορούν πλέον μόνο τα όμορφα ψαράκια,
αλλά τη μοίρα της ανθρωπότητας.
ΑΚΤΕΣ ΙΤΑΛΙΑΣ 1977
Αυτό το ναρκαλιευτικό πλοίο μήκους 40 μέτρων είναι η Καλυψώ.
Σε αυτήν επιβαίνουν ο Ζακ Κουστώ και η ομάδα του.
Βρίσκονται στη Μεσόγειο για μερικούς μήνες,
για να γυρίσουν μια σειρά ταινιών για αυτά τα μαγικά νερά.
Και, κυρίως, για να δείξουν τον κίνδυνο που αντιμετωπίζει.
Η ομάδα προσπαθεί να ορίσει και να αναλύσει
τις πιο μολυσμένες και απειλούμενες περιοχές της Μεσογείου.
Η θάλασσα καταστρέφεται από τοξικά προϊόντα
που η ανεξέλεγκτη βιομηχανία απορρίπτει στη θάλασσα χωρίς σκέψη.
Για παράδειγμα, περισσότερα από 600 βαρέλια
με θανατηφόρο τετρααιθύλιο του μόλυβδου
μεταφέρονταν στο πλοίο Cavtav από τη Γιουγκοσλαβία.
Το πλοίο βυθίστηκε νότια της Ιταλίας,
5 χιλιόμετρα από την ακτή και σε βάθος 100 μέτρων.
Μερικά βαρέλια έχουν ήδη ανοίξει, και το φρικτό δηλητήριό τους
πρόκειται να χυθεί στη Μεσόγειο Θάλασσα.
Είναι ένα πρόβλημα με δύσκολη λύση.
Και όλες οι κυβερνήσεις γυρίζουν την πλάτη τους.
ΩΡΟΛΟΓΙΑΚΗ ΒΟΜΒΑ ΣΤΑ 100 ΜΕΤΡΑ 1978
Ο δικαστής Μαριτάτι διατάσσει την εταιρεία Saipem να ξεκινήσει την ανέλκυση,
με τη βοήθεια των δυτών Αλμπέρ Φάλκο και Ρέιμοντ Κολ της Καλυψώ.
Εγώ, φυσικά, συμμετείχα σε διάφορα στάδια της επιχείρησης.
Και όταν έφτασαν τα πλοία, οι δύτες έπιασαν δουλειά.
Ανακτήσαμε 97% του μόλυβδου.
Το υπόλοιπο χάθηκε, γιατί κάποια βαρέλια είχαν ήδη υποστεί ζημιά.
Πλοίαρχε Κουστώ, ξέρω τι πιστεύετε για την εξάντληση των πόρων του πλανήτη.
Το βλέπετε να συμβαίνει χρόνο με τον χρόνο.
Φαίνεται ότι αυτοί που πρέπει, δεν το βλέπουν.
Έχετε να πείτε κάτι γι' αυτό;
Εγώ συμμετείχα ήδη στην εκτίμηση
των πιθανοτήτων εξαγωγής ενέργειας από τη θάλασσα.
Ήταν μια επιλογή που έκανα πριν από χρόνια.
Αλλά αυτό που με σόκαρε
ήταν η ταχύτητα και η ξεδιαντροπιά
με την οποία οι βιομηχανίες έχουν πετάξει στα σκουπίδια
όλα τα περιβαλλοντικά μέτρα που ελήφθησαν με πολύ κόπο.
Νιώθω υπεύθυνος και ένοχος, όπως πρέπει να νιώθουμε όλοι,
διότι καταστρέφουμε το μέλλον των επόμενων γενεών.
Αυτές θα πληρώσουν το τίμημα.
Η ΝΕΑ ΑΠΟΣΤΟΛΗ ΠΡΟΣΤΑΣΙΑΣ ΤΩΝ ΩΚΕΑΝΩΝ ΤΟΥ ΖΑΚ ΚΟΥΣΤΩ
Ένα από τα έργα του Συλλόγου Κουστώ
είναι να μεταδώσουμε στον κόσμο την αλήθεια.
ΕΧΟΥΜΕ 80.000 ΜΕΛΗ
Και μας εξέπληξε το γεγονός ότι γίναμε η ταχύτερα αναπτυσσόμενη
με κερδοσκοπική οργάνωση μέσα σε δύο μόνο χρόνια.
Λέτε για τον Σύλλογο Κουστώ στις ΗΠΑ.
Πόσα μέλη έχει αυτήν τη στιγμή;
Εκατόν εξήντα χιλιάδες.
Και αυξάνονται διαρκώς, γιατί είμαστε νέος σύλλογος.
Ποιος είναι ο στόχος σας. Πόσα μέλη;
Εκατομμύρια.
-Πόσα; -Πολλά.
Στο Χιούστον των ΗΠΑ, 11.000 κόσμος μαζεύτηκαν για να ακούσουν τον άνθρωπο
που σύμφωνα με πρόσφατες έρευνες είναι η διασημότητα
που οι περισσότεροι Αμερικανοί θα ήθελαν να γνωρίσουν μετά τον πρόεδρο.
Ο ήρωάς τους είναι ο καπετάνιος Ζακ Κουστώ.
ΚΟΥΣΤΩ ΗΜΕΡΑ ΣΥΜΜΕΤΟΧΗΣ
Η Ημέρα Συμμετοχής θέλει να ξυπνήσει την ελπίδα
ότι οι πράξεις μας δεν θα επιβαρύνουν περαιτέρω τα συστήματα ζωής.
Όπως λέει και ο καπετάνιος Κουστώ, είναι στο χέρι των απλών πολιτών.
Αυτός είναι ο Ματ.
Θέλω να ρωτήσω αν νομίζετε ότι στο μέλλον θα έχουμε υποβρύχιους πολιτισμούς.
Ομολογώ ότι κάποτε το πρότεινα, αλλά δεν πιστεύω
ότι θα αναπτύξουμε υποβρύχιο πολιτισμό.
Πιστεύω ότι
πρέπει πρώτα να φτιάξουμε έναν καλό πολιτισμό στη στεριά.
ΦΩΝΗ: ΥΒ ΠΑΚΑΛΕ
Όταν ξεκίνησα να δουλεύω με τον Κουστώ το 1972,
είχε ήδη συνειδητοποιήσει ότι η ιδέα αποικισμού της θάλασσας
με μπουλντόζες που θα έφτιαχναν "πόλεις κάτω απ' το νερό",
δεν έπρεπε να υλοποιηθεί.
Δεν μετάνιωσε για όσα έκανε.
Ήταν ο τρόπος του να προχωρά.
Αλλά ήξερε πολύ καλά ότι η δημόσια ηθική είχε εξελιχθεί.
Το 1954,
γύρισα μια ταινία με τίτλο Ο Κόσμος της Σιωπής.
Σε αυτήν την ταινία υπάρχει μια σκηνή
όπου βλέπουμε καρχαρίες να τρώνε με μανία
ένα πληγωμένο μωρό φάλαινας.
Ο ΚΟΣΜΟΣ ΤΗΣ ΣΙΩΠΗΣ 1956
Οι άντρες εξοργίστηκαν τόσο, που ανέβασαν τους καρχαρίες στο σκάφος
και άρχισαν να τους χτυπούν στο κεφάλι για να τους σκοτώσουν.
Εκείνοι οι καρχαρίες πραγματικά σφαγιάστηκαν.
Ήταν σαν μια πανάρχαια εκδίκηση των ναυτικών,
που μισούσαν τους καρχαρίες εδώ και γενεές.
Πρόσφατα, λοιπόν, είδα ξανά αυτήν την ταινία,
γιατί μου ζητήθηκε να την προβάλω στο Παρίσι.
Και απλώς δεν μπορούσα να συμφωνήσω πια με αυτό.
Δεν μπορώ να την δείχνω πλέον, γιατί όλοι έχουμε αλλάξει.
Η νοοτροπία μας έχει αλλάξει
και σήμερα δεν θα κάναμε το ίδιο στους καρχαρίες.
Εδώ και 20 χρόνια, ο πατέρας μου κι εγώ
ενημερώνουμε τον κόσμο για τους κινδύνους που απειλούν τον πλανήτη μας.
ΦΙΛΙΠ ΚΟΥΣΤΩ
Με θλίψη μας γινόμαστε διαρκώς μάρτυρες
της αχαλίνωτης σπατάλης πρώτων υλών και ενέργειας
και της ταχύτατης καταστροφής του περιβάλλοντος.
Για να αφήσουμε στα παιδιά μας
ένα έδαφος όχι σαπισμένο από ραδιενεργά απόβλητα και εντομοκτόνα.
Μια Μεσόγειο που να μην είναι νεκρή θάλασσα.
Μας θεωρώ τυχερούς.
Ταξιδεύουμε πολύ και βλέπουμε πράγματα που δεν βλέπουν όλοι.
Επομένως, είναι καθήκον μας να τα μοιραζόμαστε μαζί τους.
Και να αναλογιζόμαστε πολύ αυτήν μας την ευθύνη.
Το συζητάμε συχνά με τον Φιλίπ,
...ο οποίος ασπάζεται πλήρως τη φιλοσοφία μου πάνω σε αυτό.
Είναι μεγάλη ικανοποίηση να υπάρχει τέτοια κατανόηση
με τον βασικό σου συνεργάτη.
-Υπέροχο. -Η φιλοσοφία είναι ότι
δεν μπορείς να χαρείς αυτό που κάνεις αν δεν το μοιράζεσαι.
Πολύ σωστά.
Πλοίαρχε Κουστώ, πώς βλέπετε το μέλλον σας;
Το μέλλον μου τώρα είναι να επεκτείνω το δίκτυο
του Συλλόγου που ιδρύσαμε,
ώστε να μπορούν να εργαστούν χωρίς εμένα.
Ο γιος μου ο Φιλίπ θα ηγηθεί μιας ομάδας
που θα πάει να εξερευνήσει την Αρκτική.
Όπως ξέρετε, η γυναίκα μου φροντίζει όλες τις ανάγκες
καθώς και το ηθικό στην Καλυψώ.
Ελπίζω σε δύο-τρία χρόνια να μπορώ να είμαι τελείως αντικαταστάσιμος.
ΤΑΞΙΔΙ ΣΤΗΝ ΑΚΡΗ ΤΟΥ ΚΟΣΜΟΥ 1975
5 Δεκεμβρίου.
Οδηγώ την Καλυψώ στον επικίνδυνο Πορθμό του Ντρέικ,
που βρίσκεται μεταξύ του νοτιότερου άκρου της Νοτίου Αμερικής
και της Ανταρκτικής.
Καθώς, όμως, προσεγγίζουμε αυτά τα πολικά νερά, νιώθουμε ξένοι.
ΦΩΝΗ ΤΟΥ ΦΙΛΙΠ ΚΟΥΣΤΩ
Βουτάμε σε λασπωμένα νερά.
Τα κόκκινα φύκια μας καλωσορίζουν χορεύοντας.
Κοντά στον βράχο, σε βάθος 30 μέτρων,
ανακαλύπτουμε μια απροσδόκητη αφθονία ζωής.
Ανυπομονώ να κατέβω με τον δίσκο για να εξερευνήσω τα βαθιά πολικά νερά.
Εγώ θα τραβάω και ο Φάλκο θα οδηγεί τον δίσκο.
Λίγο πιο κάτω, βρίσκουμε ένα άνοιγμα.
Κούφιοι ήχοι σπασίματος μάς προειδοποιούν
ότι το παγόβουνο δέχεται ανυπολόγιστη εσωτερική πίεση.
Είναι ένας γιγάντιος κρύσταλλος που λιώνει μπροστά στα μάτια μου.
Είμαστε μάρτυρες της εξαφάνισης μιας αιωνιότητας.
Πρέπει να σας πω ότι μισώ τον κίνδυνο.
Δεν είμαι από τους ανθρώπους που αποζητούν τις συγκινήσεις.
Και νομίζω πως ούτε εσύ, ούτε κανείς στην οικογένεια,
δεν είμαστε καθόλου παράτολμοι.
-Ναι. -Ναι;
Αλλά εσύ πετάς αεροπλάνα.
Δεν σας αρέσει...
-Δεν ξέρω. -Δεν σας αρέσει αυτό;
Δεν είμαι σίγουρος.
Ο Φιλίπ ήθελε να γυρίσει μια ταινία στις χώρες της Βόρειας Αφρικής
κι εγώ την ενέκρινα.
Ξεκίνησε να πάει με το αεροπλάνο.
Και...
Αυτό ήταν.
ΝΕΚΡΟΣ ΣΕ ΑΕΡΟΠΟΡΙΚΟ Ο ΦΙΛΙΠ ΚΟΥΣΤΩ, ΓΙΟΣ ΤΟΥ ΕΞΕΡΕΥΝΗΤΗ
Γιατί; Πώς;
Ο Φιλίπ ήταν άριστος πιλότος.
Μια κακά κλεισμένη καταπακτή στη μύτη του αεροπλάνου
αφάνισε τον αγαπημένο μου γιο και μαζί του ένα κομμάτι από εμένα.
Ο ΦΙΛΙΠ, Η ΖΑΝ ΚΑΙ Η ΚΟΡΗ ΤΟΥΣ ΑΛΕΞΑΝΤΡΑ ΚΟΥΣΤΩ
ΦΩΝΗ ΤΟΥ ΑΛΜΠΕΡ ΦΑΛΚΟ
Μου είπε, "Τώρα θα δουλέψω μέχρι τελευταίας ρανίδας".
"Αυτή θα είναι η τιμωρία μου".
ΧΡΟΝΙΑ ΠΟΛΛΑ, ΚΑΠΕΤΑΝΙΕ ΚΟΥΣΤΩ
Βρισκόμαστε εδώ με χαρά.
Και μοιράζομαι αυτή τη χαρά μαζί σας με δάκρυα στα μάτια μου,
γιατί έχουμε μια μεγάλη απουσία απόψε, αυτή του Φιλίπ.
Μετά τον θάνατο του Φιλίπ, η εμφάνιση του Ζακ άλλαξε εντελώς.
Γέρασε δέκα χρόνια.
Ήταν σκυφτός, το δέρμα του ήταν ωχρό.
Και καθώς περνούσε ο καιρός,
γινόταν όλο και πιο απαισιόδοξος σχετικά με το περιβάλλον.
ΜΕΣΟΓΕΙΟΣ: ΛΙΚΝΟ Ή ΦΕΡΕΤΡΟ; 1979
Το 1977, ο Κουστώ και οι δύτες της Καλυψώ επέστρεψαν στη Βεϊρόν.
Σε τρεις μόλις δεκαετίες, ο πυθμένας της θάλασσας είχε γίνει έρημος.
Γυμνός σαν την επιφάνεια ενός άγονου πλανήτη.
Σε αυτήν τη βυθισμένη ερημιά, η θερμοκρασία μοιάζει να ανεβαίνει,
καίγοντας τα χέρια μας μέσα από τα γάντια.
Τα μάτια μας καίνε.
Τα δάκρυά μας τρέχουν και θολώνουν την όρασή μας.
Ο πόνος είναι ανυπόφορος.
Έχουμε εισχωρήσει σε μια ζώνη θανάτου,
σε μια περιοχή όπου κανένα πλάσμα δεν επιβιώνει για πολύ καιρό.
ΤΟ ABC ΑΚΥΡΩΝΕΙ ΤΑ ΑΦΙΕΡΩΜΑΤΑ ΤΟΥ ΚΟΥΣΤΩ
ΜΠΡΑΝΤ ΜΑΤΣΕΝ ΣΥΓΓΡΑΦΕΑΣ
Το ABC ακύρωσε τη σειρά γιατί ήταν πολύ ζοφερή.
ΤΕΛΟΣ ΣΤΑ ΑΦΙΕΡΩΜΑΤΑ ΤΟΥ ΚΟΥΣΤΩ
ΖΟΦΕΡΟ ΤΟ ΑΦΙΕΡΩΜΑ ΤΟΥ ΚΟΥΣΤΩ
Δεν ήθελαν να τρομοκρατεί το κοινό με τέτοιες δυσάρεστες ιστορίες.
Είχε γίνει πιο στρυφνός, προσπαθούσε να πείσει τον κόσμο,
αντί, απλά, να τους δείχνει.
Νομίζω ότι σε εκείνη τη φάση της ζωής του έγινε κάπως κυνικός.
Ποιο θεωρείτε το μεγαλύτερό σας επίτευγμα και ποια τη μεγαλύτερη αποτυχία;
Είναι αδύνατον να απαντήσω σε κάτι τέτοιο,
γιατί δεν με ενδιαφέρει να αναλύσω τον εαυτό μου.
Γιατί όχι;
Για τελευταία φορά, δεν ενδιαφέρομαι για τον εαυτό μου.
Ενδιαφέρομαι για τον κόσμο γύρω μου.
Ο κόσμος μέσα μου δεν σημαίνει τίποτα για εμένα.
ΣΟΥΖΑΝ ΣΙΦΕΛΜΠΑΪΝ
Σκέφτομαι συνέχεια μια μέρα που περάσαμε μαζί.
Δουλεύαμε πάνω στο βιβλίο μας και είχε έρθει να με βρει στο Παρίσι.
Ο κόσμος στο αεροπλάνο είχε κάνει ουρά στον διάδρομο
για να πάρει αυτόγραφο.
Μου είπε, "Τρώω όλη μου τη μέρα πηγαίνοντας σε συναντήσεις,
"γυρίζοντας ταινίες, κάνοντας έρευνα και το μόνο που θέλουν αυτοί
"είναι ένα κομμάτι χαρτί με το όνομα Ζακ Κουστώ.
"Αυτό θα κρατήσουν ως πολύτιμο".
Και θύμωνε όλο και πιο πολύ.
ΖΟΣΕΛΙΝ ΝΤΕ ΠΑ
Μου είπε "Κάνω διαλέξεις σε όλο τον κόσμο.
"για το πώς θα αφήσουμε έναν καθαρό πλανήτη στα παιδιά μας.
"Αλλά κανείς δεν θέλει να ακούσει.
"Είναι πολύ αργά πια.
Κάθε μέρα καταστρέφουμε τον πλανήτη όλο και περισσότερο".
Ήταν βέβαιος ότι ήταν ήδη πολύ αργά.
Νομίζω ότι όταν συναντηθήκαμε, χρειαζόμασταν και οι δύο μια νέα ζωή.
Αλλά στο μυαλό μου και στο δικό του...
ΦΩΝΗ: ΦΡΑΝΣΙΝ ΚΟΥΣΤΩ
...αυτό δεν είχε να κάνει με μια ερωτική σχέση.
Ήμουν 31 ετών και ήμουν δύτης.
Εκείνον τον καιρό, είχε να κάνει μόνο με τις καταδύσεις.
ΗΜΕΡΑ ΣΥΜΜΕΤΟΧΗΣ 12 ΦΕΒΡΟΥΑΡΙΟΥ 1977
Οργανώσαμε την τότε αποκαλούμενη Ημέρα συμμετοχής στο Χιούστον.
Πήγαμε για καταδύσεις με μια ομάδα και ήταν κι αυτή εκεί.
Την θεώρησα ενδιαφέρουσα κοπέλα.
Τότε είχε μια εκπληκτική καριέρα,
ως υπεύθυνη διπλωματικών αποστολών για το γαλλικό κράτος στην Air France.
Νομίζω ότι αυτό που ήθελε περισσότερο ο Ζακ τότε
ήταν μια θέση σε μια οικογένεια.
Όχι ότι δεν είχε οικογένεια, αλλά ο τρόπος που είχε ζήσει
δεν επέτρεπε να μένει κάπου για καιρό.
Η γυναίκα του ήταν στο σκάφος.
Και τα παιδιά ήταν εσωτερικά σε σχολείο.
Κι αυτός ταξίδευε παντού, οπότε δεν υπήρχε η οικογένεια,
αυτό που αποκαλούμε "εστία".
Είναι το μέρος όπου συγκεντρώνεται τακτικά η οικογένεια.
Το σπίτι.
Ήθελε να το έχει αυτό.
ΖΑΚ ΡΕΝΟΥΑΡ ΚΑΜΕΡΑΜΑΝ
Ξέραμε λίγα πράγματα για τη σχέση του με τη Φρανσίν.
Στη διάρκεια εκείνης της περιόδου, ο Κουστώ έκανε δύο παιδιά μαζί της.
Δεν μιλήσαμε ποτέ για αυτά.
Αλλά όλοι το ήξεραν.
Και νομίζω το ήξερε και η Σιμόν.
"Την τελευταία φορά που φάγαμε μαζί, ήξερα ότι δεν είναι καλά.
"Αλλά δεν είχα ιδέα τι είχε.
"Έβαλε τον γιατρό να υποσχεθεί να μην μου πει,
"για να μην παρεμποδίσει τη δουλειά μου".
ΦΩΝΗ ΤΟΥ ΥΒ ΠΑΚΑΛΕ
Στο τέλος της ζωής της, ενώ ο καρκίνος είχε εξαπλωθεί
ήθελε να κάνει το τελευταίο ταξίδι με την Καλυψώ.
Όλοι είπαν, "Κυρία, δεν πρέπει να το κάνετε.
"Μόλις στέκεστε στα πόδια σας.
"Θα πέσετε και θα γίνετε χίλια κομμάτια".
Απάντησε σε γλώσσα του λιμανιού,
"Αφήστε τις μαλακίες! Θα κάνω ό,τι θέλω".
Και έφυγε για την τελευταία της αποστολή.
ΝΕΚΡΟΛΟΓΙΑ - ΣΙΜΟΝ ΚΟΥΣΤΩ, 72 ΔΥΤΗΣ, ΣΥΖΥΓΟΣ ΤΟΥ ΖΑΚ
ΗΜΕΡΟΛΟΓΙΟ ΤΗΣ ΣΙΜΟΝ ΚΟΥΣΤΩ
Η Καλυψώ μού έδωσε τα πάντα.
Κανένας άνθρωπος δεν μπορεί να μου δώσει όσα μου έδωσε αυτό το σκάφος.
Αυτό το σκάφος είναι ο παράδεισός μου.
Και είναι ένα θαύμα που μπορώ να χαϊδέψω το σκαρί της.
Να μυρίσω τη μπογιά της.
Να νιώσω τις δονήσεις της.
Η ψυχή της είναι ο μόνος λόγος που μένω ζωντανή.
ΦΩΝΗ ΤΟΥ ΖΑΝ-ΜΙΣΕΛ ΚΟΥΣΤΩ
Ο θάνατός της μητέρας μου ήταν η μεγαλύτερη τραγωδία που έζησα.
Και είμαι θυμωμένος με τον εαυτό μου που δεν κατάλαβα τι μου έκρυβε.
Δεν θέλω να υπερβάλω. Στο τέλος, ένιωσα κάποιες τύψεις.
Έπρεπε να φροντίσω πιο πολύ την οικογένειά μου από την αρχή.
Ο ΖΑΚ, Η ΦΡΑΝΣΙΝ ΚΑΙ ΤΑ ΠΑΙΔΙΑ ΤΟΥΣ, ΝΤΑΪΑΝ ΚΑΙ ΠΙΕΡ-ΥΒ
Ο Ζακ δεν έδωσε ποτέ λογαριασμό για την προσωπική μας ζωή.
Αλλά ανησυχούσε ότι αν πάθαινε κάτι,
δεν θα είχαμε προστασία.
Αυτός ήταν ο λόγος που παντρευτήκαμε τόσο σύντομα
μετά τον θάνατο της Σιμόν.
ΕΞΙ ΜΗΝΕΣ ΑΠΟ ΤΟΝ ΘΑΝΑΤΟ ΤΗΣ ΣΙΜΟΝ
ΣΟΥΖΑΝ ΣΙΦΕΛΜΠΑΪΝ
Όταν παντρεύτηκαν,
δεν νομίζω ότι η Γαλλία νοιάστηκε ή σοκαρίστηκε.
Αυτό που ένοιαζε τον κόσμο ήταν τα επιτεύγματα του Κουστώ.
Η Φρανσίν έγραφε τις αφηγήσεις των ταινιών.
ΣΧΟΛΙΑΣΜΟΣ: ΦΡΑΝΣΙΝ ΚΟΥΣΤΩ
Και τον βοηθούσε να διευθύνει τον Σύλλογο Κουστώ.
Είπε ότι τα παιδιά του έδωσαν μια νέα αρχή.
Είδα αχινούς που τσιμπάνε.
-Τους δηλητηριώδεις. -Μπράβο, για πες μου...
Είδες αυτό το είδος που μοιάζει...
όχι με τρύπα, αλλά με βουναλάκι άμμου.
-Ναι, το είδα, τι είναι; -Είναι ένα ζώο που ζει εδώ.
Σωστά, αυτό που είδαμε στην ταινία σου.
Ναι.
Είπε ότι παρόλο που ήξερε ότι είναι στο τέλος της ζωής του,
δεν είχε τελειώσει ακόμα.
Η Ανταρκτική είναι, φυσικά, η απομακρυσμένη περιοχή
που είναι σήμερα στο επίκεντρο ενός έντονου διεθνούς ντιμπέιτ.
Πρέπει η μεγαλοπρεπής ήπειρος να παραμείνει ανέγγιχτη
κάτω από τον πάγο;
Ή, καθώς οι πόροι μειώνονται,
πρέπει να εκμεταλλευτούμε το πετρέλαιο και τα μέταλλά της;
ΣΗΜΕΡΑ ΝΕΑ ΥΟΡΚΗ ΠΑΡΙΣΙ
Είπατε ότι η επιβίωση της Ανταρκτικής συνδέεται με την επιβίωση του ανθρώπου.
Είναι κινδυνολογία, ή θα μας εξηγήσετε γιατί;
Η επιστήμη σήμερα
καταλαβαίνει πολύ καλύτερα
τον ρόλο του συστήματος της Ανταρκτικής στη δημιουργία του κλίματος
σε ολόκληρο τον κόσμο.
Ο συνδυασμός της βιομηχανοποίησης και της αποψίλωσης δασών
έχουν αυξήσει τα επίπεδα διοξειδίου του άνθρακα στην ατμόσφαιρα...
ΕΘΝΙΚΗ ΛΕΣΧΗ ΤΥΠΟΥ
...πυροδοτώντας μια επικίνδυνη υπερθέρμανση του πλανήτη.
Ο ΚΟΥΣΤΩ ΜΕ ΤΟΝ ΠΡΟΕΔΡΟ ΖΑΚ ΣΙΡΑΚ
Η Ανταρκτική, αυτή η μάζα πάγου που απαρτίζει το 90% του πάγου παγκοσμίως,
κυβερνά το κλίμα ακόμα και στις ΗΠΑ ή στην Ευρώπη.
ΙΣΧΥΡΟΣ
Αν εκμεταλλευτούμε την Ανταρκτική βιομηχανικά
με εκρήξεις και παρόμοιες τεχνικές,
δεν ξέρουμε τι μπορεί να συμβεί.
Μπορεί να προκαλέσουμε λιμούς στην Αφρική
ή ακόμα και ξηρασίες στις ΗΠΑ.
Γιατί τώρα κατανοούμε ότι ο πλανήτης μας
είναι μία ενιαία θερμοδυναμική μηχανή,
με πηγή θερμής ενέργειας τον ήλιο και κρύας ενέργειας την Ανταρκτική.
Και δεν πρέπει να την αγγίξουμε.
Πώς θα διασφαλίσουμε το μέλλον για τις μελλοντικές γενιές;
Οι μελλοντικές γενιές έχουν ανάγκη από μια καθαρή και αμόλυντη Γη.
Κάθε γενιά πρέπει να αντιτίθεται
στην πρόκληση αμετάκλητης βλάβης στη ζωή στη γη.
Αποφάσισα να ξεκινήσω μια εκστρατεία
για να πιέσω τους πολιτικούς και τους ηγέτες του τομέα της βιομηχανίας.
ΕΚΣΤΡΑΤΕΙΑ ΓΙΑ ΤΙΣ ΜΕΛΛΟΝΤΙΚΕΣ ΓΕΝΙΕΣ
Γιατί δεν θα κάνουν κάτι με δική τους πρωτοβουλία.
Πρέπει να τους πιέσουμε.
Πρόσφατα είχα την ευκαιρία να πω την ιστορία μας
στον πρόεδρο των ΗΠΑ
και νομίζω ότι ήταν πολύ δεκτικός στα όσα είπαμε.
Ο Ζακ Κουστώ πίεσε για μια αλλαγή πολιτικής για την Ανταρκτική,
κατά των εξορύξεων και όποιας άλλης εκμετάλλευσης πόρων.
ΠΡΩΤΟΚΟΛΛΟ ΠΕΡΙΒΑΛΛΟΝΤΙΚΗΣ ΠΡΟΣΤΑΣΙΑΣ
Είκοσι έξι κράτη συμφώνησαν να αφήσουν ανέπαφη την Ανταρκτική
για τουλάχιστον 50 χρόνια.
Η ΔΙΕΘΝΗΣ ΣΥΜΦΩΝΙΑ ΕΠΙΒΑΛΛΕΙ ΑΠΟΚΛΕΙΣΜΟ 50 ΕΤΩΝ
ΣΤΗΝ ΕΚΜΕΤΑΛΛΕΥΣΗ ΤΩΝ ΠΟΡΩΝ ΤΗΣ ΑΝΤΑΡΚΤΙΚΗΣ
Καταφέρατε να σταματήσετε για λίγο την τρέλα των ανθρώπων;
Τώρα είναι για λίγο, αλλά...
-Είναι μια σπουδαία νίκη; -Μια τεράστια νίκη!
ΡΙΟ ΝΤΕ ΤΖΑΝΕΪΡΟ 1992
Αξιότιμες κυρίες και κύριοι,
είναι τιμή μου να σας μιλώ απόψε
στο σημαντικότερο συνέδριο που φαντάστηκε ποτέ κανείς για το περιβάλλον.
Ξεκίνησε επιτέλους η μεγαλύτερη σύνοδος κορυφής.
Η Συνάντηση Κορυφής για τη Γη.
Αντιπρόσωποι 170 κρατών έχουν ένα πολύ δύσκολο εγχείρημα
ώστε η Γη να μην καταστεί μη κατοικήσιμη.
Ανάμεσα στους χιλιάδες συμμετέχοντες,
ένας άνδρας έχει διαμορφώσει την κοινή γνώμη
πριν καν ξεκινήσει η συνάντηση.
Ο ενθουσιασμός και η ευρυμάθεια του Ζακ Κουστώ,
και η απήχησή του στον απλό κόσμο
έχουν κινητοποιήσει ομάδες πίεσης και κυβερνήσεις.
Σε ηλικία 80 ετών, έχει τα εύσημα για τη δημιουργία της Συνάντησης Κορυφής.
Δηλώνει αισιόδοξος για την κατάληξη της συνάντησης,
αλλά συνάμα προειδοποιεί για τις απειλές προς το περιβάλλον.
Οι μη ανανεώσιμοι πόροι έχουν εξαντληθεί.
Η βιοποικιλότητα μειώνεται σε ανησυχητικά επίπεδα.
Η ζήτηση ενέργειας βρίσκεται σε παράλογα επίπεδα.
Και κυρίως το λιώσιμο των πάγων και των παγετώνων
και η καταστροφική άνοδος της στάθμης των ωκεανών
έχουν ξεκινήσει.
Ακούστε, όμως, άνθρωποι του κόσμου.
Η αρχή των πάντων είναι εδώ, στο Ρίο.
Για πρώτη φορά, η πλειοψηφία των παγκόσμιων ηγετών
δίνει όμορφες υποσχέσεις. Όλοι τους.
Τώρα πρέπει να τους αναγκάσουμε να κάνουν τα λόγια τους πράξη.
ΦΡΑΝΣΟΥΑ ΣΑΡΑΝΟ ΚΑΝΑΔΑΣ
Ο Κουστώ έχαιρε σεβασμού διεθνώς.
ΚΑΝΑΔΑΣ
Όλοι τον εμπιστεύονταν. Όλοι τον εκτιμούσαν.
ΓΕΡΜΑΝΙΑ ΚΟΥΒΑ
Και χάρη σε αυτόν τον σεβασμό και την εμπιστοσύνη...
ΡΩΣΙΑ ΣΕΝΕΓΑΛΗ
...άνοιγαν όλες οι πόρτες.
Στη σύνοδο του Ρίο, είναι ο μόνος μη αρχηγός κράτους
στην επίσημη φωτογραφία.
Εδώ είναι ο "Καπετάν Πλανήτης".
Είστε αισιόδοξος για τον τρόπο με τον οποίο τα κράτη
πρόκειται να χειριστούν τους πόρους μας;
Μου κάνουν συχνά αυτήν την ερώτηση και ρωτάω κι εγώ τον εαυτό μου.
Όταν σκέφτομαι λογικά,
είμαι αισιόδοξος γιατί έχω μεγάλη πίστη στους ανθρώπους
και πιστεύω ότι μια μέρα η ανθρωπότητα θα εξεγερθεί
και θα ενδιαφερθεί.
Και είναι εκπληκτικό να βλέπει κανείς τόσους πολλούς νέους και παιδιά
να παθιάζονται για έναν κόσμο που τους αποκαλύφθηκε μόλις πρόσφατα
και που για αιώνες ήταν κρυμμένος κάτω από την επιφάνεια του νερού.
Τώρα πρέπει να πάρουν τα ηνία αυτοί.
Ο ΖΑΚ-ΥΒ ΚΟΥΣΤΩ ΠΕΘΑΝΕ ΣΤΙΣ 25 ΙΟΥΝΙΟΥ 1997.
ΗΤΑΝ 87 ΕΤΩΝ.
Ο ΣΥΛΛΟΓΟΣ ΚΟΥΣΤΩ ΣΥΝΕΧΙΖΕΙ ΤΟ ΕΡΓΟ ΤΟΥ ΖΑΚ ΥΒ ΚΟΥΣΤΩ
ΚΑΙ ΜΕΤΑΦΕΡΕΙ ΤΗΝ ΚΛΗΡΟΝΟΜΙΑ ΤΟΥ ΣΤΟΝ 21Ο ΑΙΩΝΑ.
Η ΣΥΝΘΗΚΗ ΤΗΣ ΑΝΤΑΡΚΤΙΚΗΣ ΘΑ ΑΝΑΝΕΩΘΕΙ ΤΟ 2048.
Η ΜΟΙΡΑ ΤΟΥ ΠΙΟ ΕΥΘΡΑΥΣΤΟΥ ΟΙΚΟΣΥΣΤΗΜΑΤΟΣ ΤΟΥ ΠΛΑΝΗΤΗ ΕΞΑΡΤΑΤΑΙ ΑΠΟ ΑΥΤΗΝ.
Απόδοση διαλόγων: Ρενέ-Αλίκη Μόλχο